7 Re bontsha gore re tlotla Modimo wa rona yo o boitshepo, bakaulengwe le bokgaitsadi ba rona le batho ba re ba rerelang, fa re apara ka tsela e e tshwanelang molaetsa o re o rerang le e e galaletsang Jehofa. (Bar. 13:8-10) Seno se botlhokwa segolobogolo fa re dira ditiro tsa Bokeresete, jaaka fa re ya dipokanong kgotsa fa re ya bodireding. Re tshwanetse go apara “ka tsela e e tshwanelang [batho] ba ba ipolelang fa ba tlotla Modimo.” (1 Tim. 2:10) Ke boammaaruri gore moaparo o o rileng o ka tswa o siame mo lefelong lengwe mme o sa siama mo go le lengwe. Ka ntlha ya seo, batho ba ga Jehofa mo lefatsheng lotlhe ba akanyetsa maemo a mafelo a ba nnang mo go one gore ba se ka ba kgopisa batho ba bangwe. 12. (a) Basha ba le bantsi ba ka dirisa jang 2 Timotheo 3:14-17 gompieno? (b) Ke dipotso dife tse basha ba Bakeresete ba tshwanetseng go di sekaseka?